ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660012228
ขอให้แก้ไขปัญหาเสียงดังรบกวนจากการขนดิน อิฐ และเหล็ก (จากการทุบตึก) บริเวณซอยปรีดี 14 แยก 16 แขวงพระโขนงเหนือ เขตวัฒนา กรุงเทพมหานคร จุดสังเกต เป็นบริเวณใต้ทางด่วนพระโขนง อยู่ใกล้หมู่บ้านแสนสิริ ประมาณ 100 เมตร ขับรถผ่านลานกีฬาแสงทิพย์จะพบจุดที่มีการทุบตึกดังกล่าว เนื่องจากผู้ร้องแจ้งว่า มีรถบรรทุก 10 ล้อ (ไม่ทราบรายละเอียดที่แน่ชัด) ได้ขับรถขนดิน อิฐ และเหล็ก (จากการทุบตึก) เป็นประจำทุกวัน ตั้งแต่ช่วงเวลาประมาณ 08.00 น. หรือ 12.00 น. ซึ่งผู้ร้องได้รับความเดือดร้อนเป็นอย่างมาก ทั้งเสียงจากการขนดิน ขนอิฐ และเหล็ก  ทำให้บ้านของผู้ร้องมีการสั่นสะเทือน สร้างความรำคาญแก่ผู้ร้องเป็นอย่างมาก ประกอบกับมีฝุ่นฟุ้งกระจายไปทั่วบริเวณบ้าน เมื่อฝนตกลงมาจะมีน้ำไหลเข้ามายังบ้าน ประสบปัญหามาแล้วเป็นระยะเวลา 1 ปี เบื้องต้นเมื่อต้นเดือนมีนาคม (ไม่ทราบวันและเวลาแน่ชัด) เคยแจ้งเรื่องกับ สำนักงานเขตวัฒนา ต่อมาวันที่ 16 มีนาคม 2566 เวลา 13.00 น. หรือ 14.00 น. หน่วยงานได้มีการลงพื้นที่พร้อมกับฝ่ายสิ่งแวดล้อม แต่ยังไม่ได้ดำเนินการแก้ไขใดๆ ด้วยเหตุนี้จึงประสงค์ให้หน่วยงานที่เกี่ยวข้องแก้ไขปัญหา เพื่อบรรเทาความเดือดร้อน (ผู้ร้องประสงค์ให้ปกปิด ชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก 
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata